Polku on kyllä alun alkaen jo merkattu yksityisalueeksi (access=private -tagilla), joten eri reititysalgoritmit eivät reititä pihan läpi. Se että polku on yksityiskäytössä ei OpenStreetMapin kartoitusohjeiden mukaan oikeuta poistamaan polkua jos se suinkin vain on olemassa. Jos näin tehtäisiin niin ilmakuvien perusteella joku saattaisi pian lisätä polun kartalle uudelleen ja tällä kertaa ilman yksityisaluemerkintää (tämä kun ei välttämättä käy ilmakuvasta ilmi), jolloin reititysalgoritmit alkaisivat reitittämään pihan läpi.
Lisäinfoa OSM-linjauksista tällaisissa tapauksissa : https://wiki.openstreetmap.org/wiki/Why_we_won%27t_delete_roads_on_private_property